വോഡഫോണ് ഐഡിയ ചെയര്മാന് സ്ഥാനമൊഴിഞ്ഞ് ബിര്ല മുംബൈ: വോഡഫോണ് ഐഡിയയുടെ നോണ് എക്സിക്യൂട്ടീവ് ചെയര്മാന് സ്ഥാനമൊഴിഞ്ഞ് കുമാര് മംഗലം ബിര്ല. സ്ഥാനമൊഴിയാനുള്ള ബിര്ലയുടെ അഭ്യര്ഥന വോഡഫോണ് ഐഡിയ ബോര്ഡ് ഓഫ് ഡയറക്ടേഴ്സ് അംഗീകരിച്ചു. നിലവിലെ നോണ് എക്സിക്യൂട്ടീവ് ഡയറക്ടര് ഹിമാന്ഷു കപാനിയയാവും ഇനി കമ്ബനിയുടെ നോണ് എക്സിക്യൂട്ടീവ് ചെയര്മാന്. വോഡഫോണ് ഐഡിയയിലെ ഓഹരികള് കേന്ദ്രസര്ക്കാരിനോ അവര് പറയുന്ന കമ്ബനിക്കോ കൈമാറാമെന്ന് ആദിത്യ ബിര്ല ഗ്രൂപ്പ് ചെയര്മാന് കുമാര് മംഗലം ബിര്ല നേരത്തെ അറിയിച്ചിരുന്നു. കമ്ബനിയിലെ 27 ശതമാനം ഓഹരി കൈമാറമെന്നാണ് ബിര്ലയുടെ വാഗ്ദാനം. ജൂണില് കാബിനറ്റ് സെക്രട്ടറി രാജീവ് ഗൗബക്കയച്ച കത്തിലാണ് അദ്ദേഹം ഇക്കാര്യം അറിയിച്ചത്. എ.ജി.ആറായി 58,254 കോടി രൂപയാണ് കേന്ദ്രസര്ക്കാരിന് വോഡഫോണ് ഐഡിയ നല്കേണ്ടത്. ഇതില് 7,854.37 കോടി രൂപ മാത്രമാണ് നല്കിയത്. 50,399.63 കോടിയാണ് ഇനി നല്കേണ്ടത്. കടുത്ത സാമ്ബത്തിക പ്രതിസന്ധിയിലായ കമ്ബനി ഇത്രയും തുക നല്കാനാവില്ലെന്ന് അറിയിച്ചിരുന്നു. കേന്ദ്രസര്ക്കാരിന്റെ എ.ജി.ആര്. കുടിശികക്കെതിരേ വോഡഫോണ് ഐഡിയയും എയര്ടെലും സുപ്രീംകോടതിയെ സമീപിച്ചെങ്കിലും ഹര്ജി തള്ളി.